
VAŽNO!!!!! Privremena obustava koćarski ribolov 2026. !!!
Obavještavaju se korisnici koji sudjeluju u provedbi potpore za mjeru I.9. za privremenu obustavu u koćarskom ribolovu, da uslijed kibernetičkog napada na Ministarstvo poljoprivrede, šumarstva i ribarstva, sustav FISHNET do daljnjega nije dostupan, niti je funkcionalna email adresa za dostavu zahtjeva za odobrenje premještaja/kretanja ribarskih plovila (npr. radi remonta).
S obzirom na to da se Zahtjevi za potporu za mjeru I.9. „Privremeni prestanak ribolovnih aktivnosti“ – pridnenim povlačnim mrežama koćama za rujan/listopad 2026. godine obavezno moraju podnijeti najkasnije do završetka privremene obustave, točnije zaključno sa 14. listopada 2026. godine, u nastavku dostavljamo upute za postupanje.
U prilogu dostavljamo obrazac kojega popunjavaju i dostavljaju oni korisnici koji do početka nedostupnosti sustava FISHNET nisu podnijeli Zahtjev za potporu kroz sustav FISHNET (korisnici koji su uspješno podnijeli zahtjev su potvrdu o tome zaprimili putem emaila). Ovaj obrazac se dostavlja na email adresu: zahtjeviPRA@gmail.com najkasnije do 14. listopada 2026. godine. Nakon ponovne uspostave rada sustava FISHNET, o čemu će korisnici biti obaviješteni, Zahtjev za potporu će biti potrebno naknadno podnijeti i kroz sustav FISHNET.
Nadalje, zahtjevi za prethodno odobrenje premještaja ribarskog plovila (npr. radi remonta) te, ako je primjenjivo, druge informacije vezane za obveze korisnika tijekom privremene obustave (npr. informacije o kvaru VMS-a/poziciji ribarskog plovila), dostavljaju se na email adresu: kontrolanaterenu@gmail.com

